166 Službeni list Europske unije 03/Sv. 32 32003R0871 21.5.2003. SLUŽBENI LIST EUROPSKE UNIJE L 125/3 UREDBA KOMISIJE (EZ) br. 871/2003 od 20. svibnja 2003. o trajnom odobrenju novog dodatka hrani za životinje manganovog manganoksida (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (!), kako je zadnje izmije- njena Uredbom (EZ) br. 1756/2002 (?), a posebno njezin članak 3, i članak 9. stavak (d), budući da: (1) — Direktiva 70/524/EEZ predviđa da novi dodaci hrani za životinje mogu biti odobreni nakon pregleda zahtjeva podnesenog u skladu s člankom 4. Direktive. (2) — Podnesen je zahtjev za odobrenje dodatka hrani za živo- tinje ,manganov manganoksid" kao izvora mangana, koji pripada funkcionalnoj skupini ,Elementi u tragovima" iz dijela II. Priloga C Direktivi 70/524/EEZ. (3) — Znanstveni odbor za hranidbu životinja (SCAN) izdao je mišljenje o korištenju tog dodatka hrani za životinje 6. veljače 2002., u kojem zaključuje da manganov manganoksid ne predstavlja opasnost za zdravlje životi- nja, zdravlje ljudi ni za okoliš. (4) — Procjena zahtjeva za odobrenje podnesena u vezi s manganovim manganoksidom pokazuje da taj dodatak hrani za životinje, naveden u članku 2. točki (aaaa) udovoljava zahtjevima utvrđenima člankom 3.a Direktive 70/524|EEZ pod uvjetima određenima u Prilogu ovoj Uredbi. Taj dodatak hrani za životinje treba zato odobriti na neograničeno vremensko razdoblje. (5) — Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja, DONIJELA JE OVU UREDBU: Članak 1. Manganov manganoksid koji pripada funkcionalnoj skupini »Elementi u tragovima", naveden u Prilogu ovoj Uredbi odobrava se za korištenje u hrani za životinje kao dodatak hrani za životinje pod uvjetima određenima u Prilogu. Članak 2. Ova Uredba stupa na snagu sljedećeg dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 20. svibnja 2003. (!) SL L 270, 14.12.1970., str. 1. (2) SL L 265, 3.10.2002., str. 1. Za Komisiju David BYRNE Član Komisije